Anika Smit-saak: 'Hy kan nie onthou nie' | Maroela Media
Die jong man, wat homself aan die polisie oorgegee het in verband met die moord op Anika Smit (17), het glo geheueverlies en kan nie onthou wat tydens haar moord in Maart 2010 gebeur het nie.
André van Wyk (24) het Maandag vlugtig in die Pretoria-Noord-landdroshof verskyn op aanklagte van moord, verkragting en lykskending.
Die saak is tot 25 Oktober uitgestel, nadat die staatsaanklaer, adv. Tania Carstens, versoek het dat Van Wyk vir 30 dae na 'n psigiatriese hospitaal verwys word vir behoorlike waarneming en evaluering, nadat Van Wyk op 22 September deur 'n staatsgeneesheer by die Pretoria-Noord-kliniek ondersoek is.
In die staatsgeneesheer se verslag word gemeld Van Wyk lyk netjies en goed georiënteerd.
Hy het sy skoolloopbaan tot gr. 11 voltooi en is daarna na 'n kollege, maar het nie sy studies voltooi nie.
Die staatsgeneesheer meen Van Wyk verstaan die erns van die aanklagte teen hom, asook die gevolge van 'n moontlike skuldigbevinding.
Van Wyk kon konsentreer en het stil gesit gedurende die konsultasie. "Hy lyk kalm en wys nie veel emosies nie." Hy het nie vorige of huidige psigiatriese toestande waarvan hy bewus is nie en is ook nie afhanklik van enige dwelmmiddels nie. Hy drink wel alkohol.
Die staatsgeneesheer het aanbeveel Van Wyk word vir behoorlike psigiatriese evaluasie by 'n psigiatriese instelling gestuur.
Van Wyk sal in die Weskoppies-hospitaal in Pretoria opgeneem word, sodra 'n bed vir hom beskikbaar raak. Hy sal tot dan in 'n enkelsel in die hospitaalafdeling van die Kgosi Mampuru II-gevangenis in die middestad bly.
Van Wyk het hom op 17 September aan die polisie oorgegee.
Ek verstaan nie lekker hoe hy homself oor gegee het aan die polissie as hy nie kan othou wat gebeur het die aand van die moord nie? Of hy is die klits heeltemal kwyt of ek kan nog nie dink op hierdie Maandag middag nie
Ek soek nou 'n bed by Weskoppies:
Hy gee homself oor na 6jr, saak heropen in hof, en nou kan hy nie onthou???? Erens groot skroef los.
Ag wat n klomp twak. Maak my sommer vies.
Nou hoe kon sy gewete hom gery het as hy nie kan onthou nie
Hier gaan ons alweer. Regsverteenwoordiger wat meer uit die saak wil maak as wat hy moet. Hoekom is daar nie 'n wet wat jou en jou verteenwoordig as een kan vonnis nie. Dan sal die onskuldige onskuldig bly en die skuldige kry wat hom toekom. Hierdie is 'n wêreldwye probleem. Klink dit nie meer ideaal nie?